මේ ඖෂධය පිළිබඳ ගැටලුව වාර්තා වූ වහාම ඒ සම්බන්ධයෙන් පියවර ගන්නා ලෙස සෞඛ්‍ය ඇමැති මෛත්‍රීපාල සිරිසේන මහතා ඖෂධ ව්‍යවස්ථාපන අධිකාරියට නියෝග කළේය.ඒ අනුව වහාම ඉහත රෝහල්වලින් වාර්තා ලබා ගෙන තාක්ෂණික උපදේශන කමිටුවේ උපදෙස් මත අදාළ සමාගම නිපදවන සයික්ලොස්පෝරින් ඖෂධයේ ඒ වන විට ලබා දුන් මිලි ග්‍රෑම් 100 සහ 50 කැප්සුල් දෙවර්ගයම වහාම රජයේ හා පෞද්ගලික අංශයේ භාවිතය අත්හිටුවා ඇත.වෛද්‍ය සැපයීම් අංශය සතුව පවතින ඉහත කී සමාගමේ ඖෂධ තොග ද රෝහල් වෙත නිකුත් කිරීම මේ වනවිට අත්හිටුවා තිබේ.